Saya mau tau Kalangkapan pakaian dari Pakaian bundo kanduang. Jelaskan dalam bahasa minangkabau

Tikuluak adolah sabuah penutuik kapalo nan bantuaknyo sarupo jo tanduak kabau atau bangunan kappa. Duo gonjong di suo jo kida nan acok isamoan jo tanduak kabau ko sabana nyo labiah cocok di sarupoan jo bangunan kapa. Kareno, di dalam deskripsi pidato adaik dikatokan bahwa kaduo gonjong tu merupokan lambang kaharmonisan/ kaseimbangan antaro adaik jo syarak (ABS-SBK).  Yaitu,

“gonjong ateh balik batimpa, lambang naraco bayangan adaik, adaik nan basandi syarak, syarak nan basandi kitabullah”.

Samo jo filosofi bantuak kapa nan babantuak demikian untuak tujuan kaseimbangan.

Tikuluak ko tabuek dari kain sarupo salendang panjang nan dililikan mambantuak bangun tikuluak. Ujuang salendang nan cieklai barakhir disabalah mungko nan ciek lai di sabalak balakang. Nilai filosofi nan takanduang di alamnyo di ungkapkan jo pidato adaik :

“walau kabek buliah dibukak, namun buhua ndak buliah tangga”.  .

Artinyo , bahwa adaik Minangkabau tabukak untuak sagalo macam pamikiran-pamikiran demi kabaiakan, tapi indak untuak hal-hal fundamental, sarupo kayakinan jo filosofi hiduik. Hal iko manjadi pedoman dalam manyalasaian sagalo persoalan nan ado di dalam masyarakaik Minangkabau.

Baju Batabue atau Baju Kuruang

Baju Bundo Kanduang ko dikenal jo namo Baju Kuruang.  Sasuai jo namonyo, mangko bangun baju ko indak mungkin ketat.   Karano, konsep kuruangan adolah maandokan apo nan ado di dalamnyo. Oleh karano itu, baju kuruang mestinyo lungga tapi ndak kedodoran.  Lihianyo ndak ado krah/ lipatan, badannyo dihiasi jo barbagai motif-motif nan dibuek jo banang perak, ameh, jo hiasan lainnyo.  Langanya, dililikan jo babarapo hiasan dari banang makau, di mano lilitan tasabuik marupokan perpaduan banang nan ketek jo nan gadang.  Bagian jahitan pangka langan ditutuik jo hiasan dari banang makau.

Salanjuiknyo, hiasan babantuak lilikan garih perpaduan banang ketek jo gadang pado langan manganduang makna bahwa;

1) bundo kanduang bakarajo jo aturan dan etika,

2) bundo kanduang indak mambedakan perlakuan antaro anak-kamanakannyo,

3) anak kamanakan tu selalu mangiringi untuak malindungi dan manjago bundo kanduang,

Hal iko tarsirat dalam pidato adat,

“Langan balilik suok kida, basisik makau kaamasan, gadang basalo jo nan ketek.  Tandonyo bundo bapangiriang, tagak baapuang jo aturan, baukua jangko jo jangkau, unjuak baagak bainggok-an”.